open-index/open-wikipedia-markdown huggingface dataset:
انتون تشيخوف

تصغير|200بك| تشيخوف 1860 - 1904

**انطون بافلوفيتش تشيخوف** - بالروسى: Анто́н Па́влович Че́хов - ( اتولد ، 29 يناير 1860 - اتوفى، 15 يوليه 1904 ) ، دكتور و كاتب مسرحى و مؤلف قصصى روسى كبير اتفوق فى فن كتابة القصه القصيره. موضوعات مؤلفاته الرئيسيه بتتكلم عن عزله الانسان و معاناته و عجزه. بيعطف علا شخصياته لكن بيوصفها وصف واقعى. اتأثر بيه ادبا كتار و كان له اثر جامد علا الادب المعاصر. من أهم مؤلفاته **النورس** (1869) ، **الخال فانيا** (1899) ، **الاخوات التلاته** (1901) ، **بستان الكريز** (1904).

تشيخوف كان دكتور و كان بيمارس المهنه طول حياته و قال مره ( الطب هو مراتى و الادب هو عشيقتى).

ابتدا تشيخوف يكتب القصص القصيره و هو لسه بيدرس الطب فى جامعة موسكو عشان يصرف علا نفسه و علا عيلته بس شويه شويه زادت شهرته و بانت عبقريته و ابتدا يحترف الكتابه و خد جايزة بوشكين علا مجموعه قصصيه اسمها فى وقت الغروب. تشيخوف سافر سيبريا فعيى بالسل و مات و هو عنده 44 سنه فى المانيا.

## أعماله
### مسرح
* 1881: مسرحية بدون عنوان أو بلاتونوف؛
* 1886: الآثار الضارة للتبغ ("О вреде табака")؛
* 1887: أغنية البجعة عمل واحد؛
* 1887: ايفانوف ("Иванов")؛
* 1888:* الدب* ("Медведь: Shutka v odnom deystvii")، كوميديا من فصل واحد؛
* 1888/1889: طلب الجواز؟ ("Предложение")؛
* 1889: الممثل المأساوى دون قصد ("Трагик поневоле")؛
* 1889: الزفاف ("Свадьба")؛
* 1889: غابة الشيطان ("Леший") كوميديا من  4  فصول.
* 1891: اليوبيل ("Юбилей")؛
* 1896: نورس ("Чайка")؛
* 1897:العم فانيا ("Дядя Ваня")؛
* 1901: الأخوات الثلاث ("Три сестры")؛
* 1904: بستان الكرز ("Вишнёвый сад").

### قصص
* 1883: وفاة موظف ("Смерть чиновника")؛
* 1883: السمين والنحيف؛
* 1884: المحار ("Устрицы")؛
* 1884: الحرباء ("Хамелеон")؛
* 1884: قناع ("Маска")؛
* 1885: الصيادون ("Егерь")؛
* 1885: الرقيب بريبيشتشيف ("Унтер Пришибеев")؛
* 1886: وجبة ("Гриша")؛
* 1887: البداية ("Дома")؛
* 1887: حورية البحر ("Сирена")؛
* 1887: كاشتانكا ("Каштанка")؛
* 1888: السهوب ("Степь")؛
* 1892: المعرض رقم 6 ("Палата № 6")؛
* 1894: الراهب الأسود ("Чёрный монах")؛
* 1894: كمان روتشيلد ("Скрипка Ротшильда")؛
* 1895: أمر آنا ("Анна на шее")؛
* 1896: البيت مع ميزانين ("Дом с мезонином")؛
* 1897: موزهيكس ("Мужики")؛
* 1898: رجل فى الدرع ("Человек в футляре")؛
* 1899:السيدة صاحبة الكلب ("Дама с собачкой")؛
* 1902: الكهنة ("Архиерей")؛
* 1903: خطيبتهُ ("Невеста").

### القصص القصيرة
* 1884:دراما فى الصيد؛
* 1886: فانكا (Ванька)؛ لجدى العزيز
* 1888: سهل ("Степь")؛
* 1889:الرِهان؛
* 1891: مبارزة ("Дуэль")؛
* 1895: 3 سنين ("Три года")؛
* 1896: حياتى ("Моя жизнь").

### رسومات فكاهية
* 1886: حكايات مُزركشة.

thumb

thumb

## مصادر

تصنيف:اطبا روس
تصنيف:كتاب روس
تصنيف:مواليد 1860
تصنيف:وفيات 1904
تصنيف:روائيين
تشيكى

**التشيكى** او **تشيكيه** (čeština) ، لغه سلافيه غربيه من عيلة اللغات الهيندو-اوروبيه و بيتكلمها حوالى 12 مليون واحد عايشين معظمهم فى تشيكيا. التشيكى قريب جدا من السلوفاكى و فى فهم مشترك بين اللغتين دول و بتشبه كمان البولاندى و السوربى بس بنسبه اقل من السلوفاكى.

## شوف كمان
* جدول اللغات.

تصنيف:لغات
تصنيف:تشيكيا
تعميد

230px|thumb|عيل بيتعمد|left
**التعميد**  فى المسيحيه سر من اسرار الكنيسه السبعه بيتمارس بطقس معين ، و بيتم بالتغطيس فى المايه ، لكن الكنيسه بتسمح بدلق المايه على الجبين بس فى حالات الضروره. فى المسيحيه التعميد بيحدث النعمه لازالة الخطيئه الاصليه. بيتعين للمتعمد اشبين بيتكفل بتعليمه اذا كان طفل لغاية ما يكبر.

تصنيف:مسيحيه
تصنيف:اسرار الكنيسه
تل العمارنه

**تل العمارنه** بلد فى محافظة المنيا ، مكانها كان **[[اخيتاتون]]** اللى بناها اخناتون حوالى سنة 1365 قبل الميلاد فى البر الشرقى لـ النيل و عملها عاصمه لديانته الجديده و بنى فيها سرايات ملكيه و معابد و بيوت لرجالته. جبانتها اتحفرت فى البر الغربى. المدينه ما عمرتش بعد ايام اخناتون و خليفته سمنخ كارع لإن توت عنخ امون هجرها و راح على طيبه العاصمه القديمه.
## سبب التسميه

## مشاهير

## شوف بارده
* شخصيات مصريه مشهوره
## لينكات برانيه
* 

## مصادر

تصنيف:مدن مصريه
تصنيف:المنيا
تصنيف:مدن قديمه
شجرة عيلة سلالة الاسره التسعتاشر

شجره عيله مصر القديمه الاسره التسعتاشر . بيبتدى تاريخ العيله بتعيين رمسيس الاولانى كحلفبه لـ حور محب، اخر ملوك الاسره المصريه التمنتاشر اللى مالكانش ليه ورثة. ومن خط رمسيس جاء ربما أعظم ملوك مملكة مصر الجديده، رمسيس الثاني. حكم لمدة تقارب 67 عامًا وكان له العديد من الأبناء (انظر قائمة أبناء رمسيس الثاني).

بعد وفاة رمسيس التانى وخليفته مرنبتاح وحفيده سيتى التانى أصبحت خلافة العرش غير واضحة. لا يزال أصل الملك امنمسه وعلاقته الدقيقة بـ سبتاح غير معروف.

## المراجع

## المراجع
* 

تصنيف:الأسرة المصرية التاسعة عشر
تنجيم

تصغير|200بك|يسار
**التنجيم** هو التنبؤ بالاحداث من تحركات النجوم ، و كإن التحركات دى ليها تأثير على الحوادث. اتعرف التنجيم فى بابل و مصر و بعدين اتنقل لليونان و بعدين للو بعد كده لكل اوروبا. فى العصور الوسطانيه كانت شغلة المنجم شغله مرموقه ليها وزن فى سرايات الملوك و الامرا و كان بيرصد لهم النجوم قبل ما يقدموا على أى عمل.

تنجيم
رومان
تصنيف:تاريخ
توت عنخ امون

thumb|قناع توت عنخ امون
**توت عنخ امون'( **';  ) (1361 - 1352 ق.م)، ملك مصر، من العيله التمانتاشر. أظهرت الدراسات المعملية اللى تمت على الحمض النووى ''DNA لاكتر من مومياء أنه على الأرجح ابن اخناتون و أمه بنت الملك امنحتب التالت و الملكة تى لكن يفضل اسمها مش معروف بالظبط ، و كده تى كانت جدته مش أمه زى ما كان البعض يعتقد، و لا الملكة نفرتيتى
توج توت عنخ آمون و هو فى بداية المطلع التانى من عمره و توفى و هو لم يكمل التسعتاشر من عمره. اتنصل من دين أبوه إخناتون و رجع من أخت اتون (تل العمارنه دلوقتى ) على طيبة و عبادة الإله آمون. رغم أنه لم يقم بأعمال كبيرة، لكنه يعتبر من أشهر ملوك مصر فى العالم علشان تحفه و كنوزه اللى تضم قناعه البديع عثر عليها المصرولوجى هوارد كارتر سليمة فى مقبرته فى وادى الملوك سنة 1922. دى الكنوز معروضة حالى فى المتحف المصرى فى القاهرة.
بينت دراسات اتعملت على حمضه النووى اللى أعلنت نتائجها فى فبراير 2010 أن توت عنخ آمون توفى سنة 1324 قبل الميلاد ولم يكمل التسعتاشر من عمره و أنه على الأرجح توفى بسبب ملاريا حادة و أنه كان يعانى من قصور فى الدورة الدموية فى أنسجة العظم، وبكده خلصت أسطورة مقتله.
توت عنخ آمون كان فرعون مصر من سنة 1334 ولغاية سنة 1325 قبل الميلاد. و فى زمن الدولة الجديدة. كان توت عنخ آمون من أشهر الفراعنة لأسباب مش ليها علاقة بإنجازاته أو بالحروب اللى انتصرت فيها مصر بحكمة زى فراعنة تانيين؛ لكن فى الحقيقة كانت لأسباب تانيه تعتبر مهمة بالنسبة للتاريخ والمؤرخين ومن أهمها اكتشاف مقبرته وكل كنوزه سليمة لا شيء منها مخرب أو مسروق . وذلك و موته فى سن صغير خصوصاً أنهم لقو كسور فى العظم و الفخد و الرأس، و أسباب تانيه بعد موته زادت غموض حكاية وفاته فى سن صغير زى جواز مراته بوزير من وزرائه اللى أعلن نفسه فرعون من بعده.
## لينكات خارجيه ليها علاقه بالموضوع
* توت عنخ امون ابن اخناتون ونفرتيتى مش امه
* العثور على مومياء إخناتون و أمه تى يحل ألغاز حضارة تل العمارنة
* زاهى حواس: مين ام و ابو توت عنخ امون 
* فرعون مصر الدهبى فى استراليا
## مصادر

تصنيف:مصر القديمه
تصنيف:فراعنة
تصنيف:مصريين
تصنيف:فراعنة الاسره التمنتاشر
تصنيف:حكام مصر
تصنيف:تاريخ مصر
توريه

تصغير|200بك|يسار
**التوريه** () و بتتسمى كمان **الايهام**، فى اللغه و الادب ، كلمه ليها معنيين واحد قريب و واحد بعيد ، و بيها الكاتب بيقصد حاجه مش باينه بوضوح فى النص فبيوهم القارى او السامع انه بيقصد حاجه تانيه غير اللى بيقصده بجد. الكتاب و الشعرا المصريين و كتاب الادب الشعبى فى مصر استخدموها كتير.

## تسميات فى لغات تانيه
*  double sens
*  double entendre (بنطق شبه-فرنساوى)

تصنيف:ادب
نفرتارى

**نفرتارى** (عاشت حوالى 1300-1250 قبل الميلاد) كانت المرات الملكية لرمسيس التانى ، و  نفرتارى معناها المصاحبة الجميلة ممكن يترجم الاسم بمعانى تانيه زى «المحبوبه الى مفيش ليها مثيل» او «جميلة جميلات الدنيا» او شبه النجمه الى بتظهر عند بداية السنه الجديده.

## عيلتها

كانت نفرتارى اشهر و اهم زوجات الملك رمسيس التانى الى عاش فى عصر الاسرة التسعتاشر فى القرن 13 ق م. ومن ضمن مراتاته التانيه المهمه إست نفرت . خلفت نفرتارى اولاد كتير مع رمسيس التانى، منهم الملكة ميرت آمون.

بالرغم من ان عيله نفرتارى مش معروفة، إلا ان اتكشف خرطوش مكتوب عليه اسم الفرعون اى فى مقبرتها. فممكن انها كانت قريبه لفرعون اى؛ فممكن تكون حفيدته. لكن مفيش دليل قوى بيربط نفرتارى بالعيله المالكه فى الاسره التمنتاشر.

## مقبرة نفرتارى
اتكشفت مقبرة نفرتارى سنة 1904 و متفتحتش للعامه الا فى اوائل التسعينيات، و بتعتبر مقبرتها من اجمل المقابر الفرعونيه.

[thumb|left|300px|[ايزيس بتدى مفتاح الحياة لنفرتارى]]

## لينكات برانيه

## مصادر

 

تصنيف:نفرتارى
تصنيف:رجال دين ف القرن 13 ق م
تصنيف:رمسيس التانى
تصنيف:زوجات رمسيس التانى
تصنيف:مصريات ف القرن 13 ق م
تصنيف:مصريين ف القرن 13 ق م
تصنيف:ملكات الاسره المصريه التاسعه عشر
تصنيف:ملكه فرعونيه
تصنيف:مواليد القرن 13 ق م
تصنيف:مواليد فى اخميم
تصنيف:وفيات 1225 ق م
تصنيف:وفيات عقد 1250 ق م
تصنيف:وفيات ف ابو سمبل
ابو سمبل

**ابو سمبل** Abu Simbel temples واحدة من اهم المناطق الاثرية الى ب فيها معبد فريدة فى تصميمها و الى أتنحتت فى الجبل فى عهد الملك رمسيس التانى.
.
## المعابد
واجهة المعبد بتتكون من اربع تماثيل ضخمه لرمسيس التانى ارتفاعهم 20 متر و باب بيوصل لقود طولها 180 قدم.

فى مدخل المعبد فيه اربع تماثيل و فى مدخل المعبد التانى فيه ست تماثيل اربعه منهم لرمسيس التانى واتنين لمراته نفرتارى.

معبد ابو سمبل اتنحت فى الجبل كنصب تذكارى لرمسيس التانى والملكه نفرتارى للاحتفال بذكرى انتصاره فى معركة قادش ولردع المتمردين فى جنوب مصر. ابتدا بنا المعبد حوالى سنة 1244 قبل الميلاد واستمر البنا لمدة حوالى عشرين سنه لغاية 1224 قبل الميلاد.

مع مرور الزمن غطت الرمله تماثيل المعبد الرئيسى لغاية الركب وفضل المعبد منسى لغاية سنة 1813 لما لقاه المستشرق السويسرى جى ال بورخاردت. بورخاردت ناقش الموضوع مع المستكشف الطليانى جيوفانى بيلونزى وسافرو سوا على المنطقه وحاولو دخول المعبد لكن فشلو فى حفر مدخل لكن فى سنة 1817 رجع بيلونزى ونجح فى دخول المعبد.

## السد العالى
المعبدين كانو معرضين للغرق نتيجة لتكوين بحيرة ناصر بعد بنا السد العالى فاتعاونت الحكومه المصريه مع منظمة اليونيسكو سنة 1965 لنقل المعبد لمكان قريب على ارتفاع 183 متر فوق منسوب ماية البحيره ، واتعملت حمله دوليه لجمع التبرعات. اقتضت عملية النقل تقطيع المعبد لأحجار كبيره اترفعت من مكانها الأصلى وتم تجميعها فى المكان الجديد وانتهت العمليه فى 22 سبتمبر 1968. عملية النقل كلفت 40 مليون دولار و من أعظم الاعمال الهندسيه الآثريه.
## مكان تراث عالمى
منطقة ابو سمبل بقت موقع مهم من مواقع التراث العالمى التابعه لمنظمة اليونيسكو من سنة 1979.

## ابو سمبل على موقع التراث العالمى
* ابو سمبل موقع تراث عالمى


Image:SFEC_EGYPT_ABUSIMBEL_2006-001.JPG|معبد ابو سمبل
Image:SFEC_EGYPT_ABUSIMBEL_2006-002.JPG|معبد ابو سمبل
Image:SFEC_EGYPT_ABUSIMBEL_2006-003.JPG|معبد ابو سمبل
Image:S F-E-CAMERON EGYPT 2006 FEB 00671.JPG|معبد ابو سمبل
Image:S F-E-CAMERON EGYPT 2006 FEB 00661.JPG|معبد ابو سمبل
Image:S F-E-CAMERON EGYPT 2005 APR 00363.JPG|معبد ابو سمبل
Image:S F-E-CAMERON EGYPT 2005 APR 00361.JPG|معبد ابو سمبل
Image:S F-E-CAMERON EGYPT 2005 APR 00354.JPG|معبد ابو سمبل


## مصادر

## لينكات برانيه
* 

* معبد ابو سمبل (360TOURIST Egypt)

تصنيف:معابد مصريه
تصنيف:مدن مصريه
تصنيف:اثار مصر
تصنيف:مصر القديمه
تصنيف:موقع تراث عالمى
تصنيف:موقع تراث عالمى فى مصر
تصنيف:اسوان
تصنيف:تمثال فى مصر
وادى الحيتان

thumb|250px| هيكل لحوت فى وادى الحيتان
**وادى الحيتان** Whale Valley منطقه فى صحرا مصر الغربيه جنب الفيوم اتعثر فيها على حيتان كتيره متحجره من عصور مختلفه. الحيتان دى كانت عايشه فى عصور قبل التاريخ على الارض و ما بقتش موجوده دلوقتى ، و ده بالتالى بيديها اهميه علميه كبيره بتهم الباحثين و علما البيولوجيا و التطور لانها بتبين مراحل تطور الحيتان ( الثديه ) وهى عايشه على الارض قبل ما تستقر بالكامل فى البحور و المحيطات. المكان ده اهم مكان فى العالم بيثبت المراحل التطوريه دى.

منطقة وادى الحيتان بقت من سنة 2005 موقع مهم من مواقع التراث العالمى التابعه لمنظمة اليونيسكو.

## وادى الحيتان على موقع التراث العالمى
* وادى الحيتان موقع تراث عالمى

تصنيف:محميات طبيعيه فى مصر
تصنيف:موقع تراث عالمى فى مصر
تصنيف:موقع تراث عالمى
تصنيف:مصر
تصنيف:الفيوم
تصنيف:وديان مصر
تصنيف:جغرافيا مصر
تناول

250px|thumb |سر التناول
**التناول** او** الإطفلهستيا** ، فى ال مسيحيه سر من اسرار الكنيسه السبعه وهى المشاركه فى العيش و النبيت كتذكار لـ العشاء الاخير لما المسيح ادى عيش و نبيت لتلاميذه. الكنيسه الارتودوكسيه و الكنيسه الكاتوليكيه بيعتقدوا فى تحول العيش و النبيت لجسم و دم المسيح تحول حقيقى ، لكن الكنايس التانيه بتعتقد انه مجرد تحول رمزى.

تصنيف:مسيحيه
تصنيف:اسرار الكنيسه
دهشور

left|thumb|250px|هرم دهشور
**دهشور** بلد فى محافظة الجيزه فى مصر ، جنوب سقاره. فيها خمس اهرامات ، هرمين للملك سنفرو و تلاته لفراعنة الدوله الوسطى ، و فيها جبانات من عصور الدوله القديمه و الدوله الوسطى.

دهشور فى منطقه بقت موقع مهم من مواقع التراث العالمى التابعه لمنظمة اليونيسكو من سنة 1979.

## دهشور على موقع التراث العالمى
* دهشور موقع تراث عالمى
## مصادر

تصنيف:موقع تراث عالمى فى مصر
تصنيف:اثار مصر
تصنيف:مصر القديمه
تصنيف:محافظة الجيزه
تصنيف:موقع تراث عالمى
فيله

left|thumb|337x337px|معبد فيله
**فيله** جزيره صغيره بتتسمى كمان **أنس الوجود** فى جنوب مصر فى النيل ، جنوب خزان اسوان و شمال السد العالى. كانت عاصمة الاقليم الاول من اقاليم الصعيد. اشتهرت بمعابد الالاهه ايزيس اللى فضلت عبادتها قايمه بعد دخول المسيحيه مصر و لغاية الاسلام ما دخل مصر. معابد الجزيره مليانه صور و رسومات بتصور الحياه الدينيه فى مصر القديمه. المعابد انقذها مشروع دولى لانها كانت حا تغرق بسبب ارتفاع المايه ورا السد العالى.

فيله فى منطقه بقت موقع مهم من مواقع التراث العالمى التابعه لمنظمة اليونيسكو من سنة 1979.

## فيله على موقع التراث العالمى
* ابو سمبل موقع تراث عالمى
## مصادر

تصنيف:معابد مصريه
تصنيف:موقع تراث عالمى فى مصر
تصنيف:تاريخ مصر
تصنيف:اثار مصر
تصنيف:موقع تراث عالمى
فيلون السكندرى

thumb|200px|فيلون السكندرى 20 ق.م- 50 ب.م
**فيلون السكندرى** ( Φίλων ὁ Ἀλεξανδρεύς) (اسكندريه، 20 ق م - 50 ميلادى) فيلسوف يهودى اسكندرانى اتولد عاش فى اسكندريه، مصر. قال ان حقايق فلسفة افلاطون و الرواقيين موجوده اصل فى الكتاب المقدس و ان اللوجوس هو مثال المثل. كان له تأثير كبير فى فلسفة الافلاطونيه الجديده.
75px|center

تصنيف:فلاسفه مصريين
تصنيف:اسكندرانيه
تصنيف:مواليد 20 ق م
تصنيف:وفيات 50
تصنيف:يهود مصريين
تصنيف:وفيات فى اسكندريه
ابو منجل المقدس

thumb|250px|ابو منجل
thumb|''Threskiornis aethiopicus''
**ابو منجل المقدس** (الاسم العلمى:*Threskiornis aethiopicus*)طاير منقاره طويل و مقوس على تحت و بياكل سمك و ضفادع.ابو منجل المقدس المعروف باسم **ايبيس** قدسه المصريين القدام لما كان بييجى مصر فى زمن الفيضان و صوروا الاله تحوت على هيئته. الايبيس المقدس ما بقاش موجود فى مصر دلوقتى لكن ابو منجل الاسود اللى فيه شبه منه بيزور مصر فى الشتا و معروف كمان فى امريكا الشماليه.

* شوف كمان : تحوت
* شوف كمان: ايبيس

تصنيف:حيوانات مصريه مقدسه
تصنيف:طيور
ابو مينا

left|thumb|300px|دير ابو مينا
**ابو مينا** منطقه فى برج العرب فى صحرة مريوط غرب اسكندريه ، فيها اثار قبطيه و كنيسه و اديره و بيوت اتبنت فوق و حوالين تربة القديس مينا السكندرى ( مار مينا ) اللى استشهد سنة 296. المنطقه كان بيزورها الحجاج المسيحيين المصريين فى فترة العصور الوسطانيه و بعدين اتنست لغاية ما اكتشفها المصرولوجى الالمانى كوفمان اللى عمل فيها حفريات ما بين سنة 1905 و 1907.

منطقة ابو مينا بقت موقع مهم من مواقع التراث العالمى التابعه لمنظمة اليونيسكو من سنة 1979.

## ابو مينا على موقع التراث العالمى
* ابو مينا موقع تراث عالمى

تصنيف:موقع تراث عالمى
تصنيف:موقع تراث عالمى فى مصر
تصنيف:اثار مصر
تصنيف:تاريخ مصر
تصنيف:كنايس
تصنيف:كنايس مصر
تصنيف:اديره فى مصر
تصنيف:اديره قبطيه ارثوذكسيه
راغب عياد

**راغب عياد** (1882 - 1982) فنان تشكيلى مصرى اتولد فى فبراير سنة 1882، دخل أول معهد للفنون الجميلة سنة 1908 عمل مدرس للتربية الفنية بعد التخرج، أُوفد فى بعثة لايطاليا سنة 1925، وصار أمين للمتحف القبطى سنة 1942، بعدين مدير لمتحف الفن الحديث سنة 1950 و اخد  جايزة الدولة التقديرية سنة 1965، وحصل كمان على وسام من الحكومة الإيطالية، واتوفى سنة 1982.

## أعماله
* رقصة سودانية
* الجاموسة
* الريف المصري
* مقهى اسوان
* ستات فى الحقل
* العازفون

## أسلوبه
استخدم اسلوب المدرسة الواقعية والتى تهتم بنقل ومحاكاة الاشكال والاشياء والعناصر من الطبيعة حسب رؤية الفنان وجمع بين الحياة الشعبية والريفية والمصرية وبين ما حققته الفنون المصرية القديمة.

تصنيف:رسامين مصريين
تصنيف:مواليد 1892
تصنيف:وفيات 1982
تصنيف:مصريين اخدوا جايزة الدوله التقديريه
تصنيف:مواليد 1882
مصطفى صادق الرافعى

تصغير|مصطفى صادق الرافعى
** مصطفى صادق بن عبد الرزاق بن سعيد بن احمد بن عبد القادر الرافعى ** ( 1880 - 1937 ) اديب من اصل عربى عاش فى مصر و كتب فيها. ابو امه كان تاجر قوافل استقر فى مصر. بيمثل المدرسه الادبيه التقليديه الجامده. ابتدا حياته الادبيه بكتابه الشعر ولما فشل فيه و ما قدرش عليه و على منافسه شعرا مصر زى احمد شوقى و حافظ ابراهيم اتحول للنثر و اشتهر بالذوق الأدبى القديم و جفاف الاسلوب الكتابى و حب التقاليد و البعد عن المعاصره و التطور لدرجه انه اسس جمعيه لمحاربه لبس البرنيطه بإعتبارها اوروبيه.

هاجم الكتاب و الادبا المصريين الكبار اللى كانو بيطالبوا بتطوير الادب المصرى و الحياه المصريه و اتهجم بفجاجه على كبار كتاب مصر و مفكريها فى عصره زى طه حسين و عباس العقاد و مصطفى لطفى المنفلوطى و سلامه موسى و احمد لطفى السيد و احمد رامى و غيرهم كتير، و عارض حريه النسا و مساواتهم فى المجتمع و اتجنى عليهم فى كتير من كتاباته ، وصف كتابه " السحاب الاحمر " بإن موضوعه قايم على سبب واحد عن " فلسفه البغض ، و طيش الحب ، و لؤم المرأه ". من مؤلفاته التانيه " رساله الجهاد " ( اللى ما نشرهوش بإسمه ) و " تاريخ اداب العرب " و " على السفود " اللى كتب عليه إن مؤلفه " إمام من ائمه الادب العربى " بدل اسمه و كتب : " كتبنا مقالات السفود ليهوا بالعقاد و أمثاله ". على السفود و هو كتاب مليان شتايم واستخفاف بكتاب مصر شبه فيه عباس محمود العقاد بدبانه واتهمه بضعف الفهم و البلاده و " السطحيه فى كل انواع المعرفه " و وصفه بـ " الفيلسوف المراحيضى " و بكلام أبيح كبير و كتير. و فى رساله لعميد الادب طه حسين اتنشرت بإسم " جهالات طه حسين " اتهجم على طه حسين بكلام فج زى : " بقت متيقنا أن الله تعالى لم يهبك الى اليوم قلم الكاتب، ولا أودعك دهاء السياسى، ولا حظك بفهم الحكيم ". من مقالاته مقاله عن زعيم تركيا الحديثه مصطفى كمال اتاتورك اسمها " كُفر الذبابه " ( بضم الكاف ).

و لحد الازهر و شيخه ما نجيوش من لسانه فقال : " لو قعد حمارى فى الازهر بضع سنين لخرج أعلم من شيخ الازهر ". كان ليه موقف معادى لحريه التفكير و التعبير لما اتهجم على على عبد الرازق و طه حسين لما نشروا كتبهم " الاسلام و أصول الحكم " و " فى الشعر الجاهلى ". و صف منتقديه عدوانيته ضد الكتاب المصريين بإنها كانت نابعه من اصله العربى و عدم قدرته على الاندماج فى الحياه و الثقافه المصريه المعاصره ، ف رغم انه عاش حياته فى مصر ، لا طريقه تفكيره كانت بتنتمى لمصر و لا لكنته فى الكلام كانت مصريه فرغم انه عاش حياته فى مصر لكن ليهجته و طريقه كلامه ماكانتش مصريه و عمره ماقدر يتكلم زى المصريين. و رد على منتقديه بقوله " لأننى فى زعمهم غير مصرى ؟ .. ام كل عيبى عندهم فى الوطنيه أننى صريح النسب ؟ ".

قال عنه سلامه موسى : " جهله حمله على القناعه بأدب العرب ، وبعدين حمله على العنت وسب كل اللى يعرفو غير ده الادب " .

## فهرست

## مصادر
* سلامه موسى ، الادب للشعب ، دار نشر المستقبل، القاهره و مؤسسه المعرف ، بيروت ، الطبعه الأولى 1956.
* على السفود، بقلم إمام من ائمه الادب العربى (مصطفى صادق الرافعى)، دار العصور 1330.
* مصطفى صادق الرافعى، جهالات طه حسين ، من طه حسين فى ميزان العلما والأدباء، محمود الإستانبولى، المكتب الإسلامى ، بيروت ودمشق.

تصنيف:مواليد 1880
تصنيف:وفيات 1937
تصنيف:شعرا مصريين
تصنيف:ثقافه عربيه
تصنيف:غرباويه
النبى وصى على سابع جار

**النبى وصى على سابع جار**
## نوع المثل
الأخلاق الحميدة

## معنى المثل
المثل بيدعو للتكاتف الاجتماعى و السؤال عن الجيران و جيران الجيران و الاهتمام بيهم و معاملتهم معامله كويسه.

المثل بيشير لاحاديث النبى محمد اللى ىبيوصى يوصى فيها عن الجار منها: "ما زال جبريل يُوصينى بالجار لحد ظنَنْتُ أنه سيورِّثه" رواه البخارى ومسلم ومنها: "مَن كان يؤمن بالله واليوم الاخر فلا يُؤذِ جاره" رواه البخارى وقول الله تعالى (واعْبُدوا اللهَ ولا تُشْركُوا بِهِ شَيئًا وبِالوالدَينِ احْسان وبِذِى القُرْبَى واليَتامَى والمَساكِينِ والجار ذِى القُرْبَى والجَارِ الجُنُبِ والصّاحِبِ بِالجَنْبِ وابْنِ السبيل وما مَلَكَتْ أَيْمانُكُمْ ) (سورة النساء 36)

## امثال مضاده

* *أصبر على جار السو يا يرحل يا تيجى مصيبة تشيله* و السو هو **جار السوء** بيئذى جيرانه **و مصيبه تشيله** يعنى كارثة تيجيله عشان تخرجه من البيت ده.
* *[[صباح الخير ياجارى انت ف حالك وانا ف حالى]]*

تصنيف:امثال شعبيه
تصنيف:امثال شعبيه حرف ا
راسبوتين

thumb|200px|راسپوتين (1908)

**جريجورى ايڤيموفيتش راسپوتين** ( Григо́рий Ефи́мович Распу́тин ) -(بوكروفوسكوى، سيبريا، روسيا، 22 يناير 1869 - سانت بطرسبورج، 29 ديسمبر 1916) راهب روسى، رغم انه كان راجل جاهل، لكن قدر يسيطر على بلاط نيكولاى التانى قيصر روسيا ، بعد ما ادعى ان له قوه روحانيه يقدر يشفى بيها اليكسى ابن القيصر نيكولاى و ولى العهد اللى كان بيعانى من مرض الهيموفيليا. اتدخل فى السياسه لغاية ما النبلا اغتالوه فى قصر مويكا فى سانت بطرسبورج سنة 1916.

اتولد راسپوتين فى قريه فى سيبريا سنة 1869. و هو لسه صغير كان بيشوف رؤى ان عنده قدرات على الشفا. اتجوز و خلف اربع ولاد بس كان مدمن خمره و سرقة حصنه. فى يوم سرق حصان و لما انكشف هرب من القريه و استخبى فى دير و اتحول للرهبنه و عمل رحله طويله وصل فيها لجبل اثوس فى اليونان و هناك بقى ليه اتباع، و فى جولاته انضم لطايفه دينيه متطرفه بتعمل طقوس قدرة تحمل و بتمارس حاجات بره نطاق الدين.

فى سنة 1905 قابل عالم لاهوت كان رئيس اكاديميه دينيه و كاهن اعتراف الامبراطوره الكسندرا فيودوروفنا مرات القيصر نيكولاى التانى فقدمه ليها و اقتنعت انه عنده قدرات على الشفا بعد ما قدر يخفف نزيف اتصاب بيه ابنها أليكسيس نيكوليافبتش وريث عرش روسيا اللى كان عيان بمرض الهيموفيليا. الامبراطوره امنت بقدرات راسبوتين الخارقه، و اياميها كان الارستقراطيين فى روسيا مولعين بالسحر و التنجيم، فعينته مستشار شخصى ليها و بزغ نجمه فى البلاط الملكى و ده اتسبب فى زيادة عدد اعدائه، و لما راح يزور قريته فى سيبيريا فى 27 يونيه 1914 اتعرض تانى يوم لمحاولة قتل على ايد عاهره فإتعالج و بعد ما خف رجع سان بطرسبورج و قدر يزود نفوذه السياسى فى البلاط الملكى لدرجة إن بقى ليه رأى فى تعيين و طرد الوزرا و على قرارات القيصر نيكولاى السياسيه.

## اغتياله
يوم سبعه ديسمبر 1916 كتب راسپوتين جواب للقيصر نيكولاى اتنبأ فيه بقتله و حذره: "إذا قتلنى أقاربك فلن يبقى اى فرد من عيلتك حيا لاكتر من سنةين، وتقدر أن تقول اى من أولادك او أقاربك، فسوف يقتلهم الشعب الروسي. سأُقتل، لم يعد لى وجود فى دى الحياة. صل أرجوك، صل، وكن قويا، وفكر فى عيلتك المصونة".

فى 30 ديسمبر 1916 الامير يوسوبوى جوز بنت اخو القيصر نيكولاى طلب من راسبوتين انه يروح قصر مويكا عشان مراته ايرينا عايزه تقابله. الامير يوسوبوى كان متفق مع بافالويتش ابن عم القيصر و فلاديمير يرشيكفيتش على قتل راسبوتين.

بعد ما راح راسپوتين على القصر و وقف يستنى مجى ايرينا جه راجل و قدم لراسبوتين كيك و خمره فيهم سم. بعد راسپوتين ما اكل الكيك و شرب الخمره ما جرالهوش حاجه فطلع يرشيكفيتش مسدس و طخه فإتجرح راسبوتين و طلع على ساحة القصر و هو بيترنح فطخه يرشيكفيتش كمان مره و بعدين اتلمو عليه و ضربوه بشومه و ربطوه و رموه فى نهر نيفا.

بعد موت راسپوتين بعشر اسابيع اطاحت الثوره الروسيه بالحكم القيصرى و قضت على اخر جيل من نسل رومانوى، و بعدها بتسع شهور اتعدم القيصر نيكولاى و عيلته فى سيبريا .

## المراجع

* المصرى اليوم، مؤسسة المصرى اليوم للصحافة و النشر، عدد 2026، 30 ديسمبر 2009.

تصنيف:مواليد 1869
تصنيف:وفيات 1916
تصنيف:روس
تصنيف:روسيا
تصنيف:متصوف مسيحى
القديسه برباره

|أيقونة= Coptic Cross outline.svg
|لون=#ffab00
|لون الخط=#ffffff

}}

**القديسه برباره** او **القديسه بربارا** ( القرن 3 او 4 ) بنت نبيل وثنى من نيقوميديا فى اسيا الصغرى. كانت متعلمه و مرفهه. دخلت المسيحيه فى السر و كرست حياتها للعباده. رفضت محاولات ابوها انه يجوزها لنبيل وثنى ، و اعلنت انها دخلت المسيحيه ، فاتعرضت لاضطهاد و اتحملته لغاية ما استشهدت. مكانتها كبيره عند المسيحيين الشرقيين اللى بيحتفلوا بعيدها يوم 4 ديسمبر عن طريق عمل اعمال خيره و ولايم و افراح. ليها كنيسه فى مصر القديمه باسم كنيسة الست برباره.
## شوف
عيد البرباره
thumb|يمين|200px| رسم للقديسه برباره

برباره
برباره
تصنيف:قديسات
لويس برايل

thumb|left|Three forms of the letters "A" and "Z"
**لويس "برايل"** ( Louis Braille,  *\لوى بغاى\*) (اتولد 4 يناير 1809 - مات 6 يناير 1852) فرنساوى اتعمى و هو عنده تلت سنين . ابتكر فى سنة 1829 طريقة برايل اللى سهلت للعمى فرصة التمتع بالقرايه و الكتابه باستخدام النقط و الحروف الابجديه البارزه. اخترعت كمان اله كاتبه و اختزال لخدمة العمى.

تصنيف:مواليد 1809
تصنيف:وفيات 1852
تصنيف:علما فرنساويين
تصنيف:مدفونين فى البانتيون
تصنيف:مكفوفين
تصنيف:مخترعين فرنساويين
برج القاهره

200 px|left|thumb|برج القاهره
**برج القاهره** برج اتبنى فى منطقة الجزيره فى القاهره مابين سنة 1956 و 1961 ، و هو مبنى اسطوانى الشكل و علوه 187 م. صممه و نفذه المهندس المصرى نعوم شبيب . جدرانه من جوه مكسيه برسوم الموزاييك (الفسيفساء). من رموز القاهره الحديثه.البرج قمته متصممه على هيئة زهرة اللوتس كرمز من رموز تاريخ مصر القديمه.
## شوف كمان
* اعلا المبانى فى القاهره
## مصادر

## لينكات برانيه

* cairotower.net, tower's official website (requires Adobe Flash; in English)
* 
* 'The Cairo Tower' by Samir Raafat
* http://www.ozy.com/flashback/egypts-giant-middle-finger-to-america/69659 

تصنيف:آثار القاهرة
تصنيف:القاهره
تصنيف:ابراج
تصنيف:مبانى
تصنيف:معالم القاهرة
تصنيف:مبانى القاهرة
تصنيف:ناطحات سحاب فى القاهره
بردى

thumb|300px|نبات البردى
**البردي** نبات مائى اسمه العلمى *سيبروس بابيروس* *Cyperus papyrus* انتشر فى مناقع الدلتا و ضفاف الترع فى مصر. استعمله المصريين القدام فى أغراض كتيره أهمها صناعة الورق ( ورق البردى ) لتسجيل احداثهم و علومهم و ادابهم واستخدموه ايضا فى صناعة المراكب والحبال والسلال والحصير. نقله الفنيقيين لشعوب العالم عن طريق المينا بتاعتهم " بيبلوس " ، و اشتق الاغريق من اسم المينا ده اسم " بيبليون " ( كتاب ) و " بيبليوتيك " (مكتبة قرايه ).
## مصادر

تصنيف:نباتات
تصنيف:مصرولوجيا
بحيرة البرلس

**البرلس** بحيره فى مصر فى شرق الدلتا مساحتها 575 كم مربع. بيربطها بـ البحر المتوسط فتحه ضيقه هى بوغاز البرلس اللى بيفصلها عن الكثبان رمليه الواطيه. بتصب فى البحيره مصارف وسط الدلتا. بتستغل مايتها فى صيد السمك 

على ساحلها موجود مصيف بلطيم

## مصادر

تصنيف:بحيره
تصنيف:محميات طبيعيه فى مصر
برلس
برلس
الملل من الحياه

200px|thumb|left|ظهر الكا للمالل من الحياه و اكد له مفيش حياه بعد الموت
**الملل من الحياه** او **البرم بالحياه** ، قصه مصريه قديمه مكتوبه على برديه بترجع لعصر ما بين الدولتين القديمه و الوسطى (2300-2100 ق.م). بتحكى عن واحد مل من العيشه و ضاق بشرور الدنيا و بلاويها فقرر انه ينتحر و يخلص بالموت. فطلع له الكا و هزأه و حثه على الاستمرار فى الحياه و التمتع بيها و بملاذاتها و أكد له ان مفيش حاجه اسمها خلود او حياه بعد الموت.

ملل من الحياه
لغات بريتونيه

تصغير|200بك|يسار
**بريتونى** او **بريتونيه** ، مجموعه من اللغات الكلتيه ( كلتى ) من الفصيله الهيندو-اوروبيه، و بتشمل لغة ويلز و بريتانى و كورنول. بتعتبر لغه منقرضه لوقتى.

شوف كمان : جدول اللغات.

تصنيف:لغات
البوسفور

[300px|thumb|خريطه بتوضح مضيق البوسفور بالاحمر و [الدردنيل|مضيق الدردنيل بالاصفر و بحر مرمره بين البحر الاسود و بحر ايجه]]
**البوسفور** مضيق طوله 32 كم و اتساعه 549 م فى اضيق اجزائه ، بيوصل البحر الاسود و بـ بحر مرمره ، و بيفصل تركيا الاوروبيه عن تركيا الاسيويه ، استانبول على ضفتيه.

## شوف كمان
* الدردنيل.

بوسفور
بوسفور
حرب البسوس

[thumb|300px|اتسبب [جمل فى نشوب حرب دامت اربع سنين]]
**حرب البسوس وقعت فى العصر العدناني بين قبائل ربيعة وبكر بن عبدمناة، وابتدت سنة الفيل وكانت شرارتها الأولى فى الباحة قتل “كليب بن ربيعة” على يد ابن عمه “جساس “بتحريض من البسوس (سعاد التيمية) وسمي ذلك الوادي “وادي البسوس”.**

**حرب البسوس استمرت 7 سنين (571 – 577 ميلادية) وهي حرب مشهورة فى القرن السادس الميلادي، سجل وقائعها الشعراء والأخباريون العرب، هيا من الحروب اللى وقعت بين سنة الفيل وعام البعثة**

**تلك الفتره اللى شافت حرب داحس والغبراء بين قبائل عبس وذبيان وطي، وحرب الفجار بين قبائل قريش وقبائل هوازن وقبائل سليم وعدوان.**

**سبب حرب البسوس ان كليب التغلبي ملك السراة، كان مهتم بسن الأنظمة والقوانين، فمنع الصيد وفَرَضَ الْأُجْرَة على المراعي ! فـرَفَضَ بنو تَيْمِ وبنو بكر بن عَبْد مَنَاة ، علشان المراعي من ممتلكاتهم. فدخل الحارث بن عَبّاد اليشكري على الملك كُلَيْب فى عَرْشِهِ، يحذره من العواقب، وقال له (لا طاعة لملك لا تعنيه كرامة شعبه)**

** وكان عمرو بن مالك الدؤلي (زوج البسوس) يملك مزرعة فى السراة، فحرضت البسوس ابن اختها جساس على قتل كليب، فطعن كليب برمح، وكان فى معيته عمرو بن مالك الدؤلي، **فوصل سلمة بن ربيعة (شقيق كليب) فوجده مسند ظهره الى صخره، ولبث قليلا بعدين هلك.****

**قامت حرب البسوس بين عبدمناة وذهل و[[تغلب]]، وشارك بيها فرسان من قريش بزعامة عبدالله بن جدعان التيمي، فيما امتنع الحكماء من ربيعة عن المشاركة فى الحرب، ومنهم نفيل بن حبيب الاكلبي والحارث بن عباد اليشكري اللى انشغلا بقتال ابرهة الحبشي، وقال الحارث بن عباد (قتالنا للاحباش خير من قتالنا لأهلنا).**

**دارت اول ثلاث معارك بين ذهل وتيم بن مرة والدؤل ضد [[تغلب]]، لكن بعد مقتل بجير بن الحارث بن عباد اليشكري انحاز بنو يشكر ل بنو ذهل، وحاول حكماء العرب ومنهم المغيرة المخزومي التوسط بين القبائل لايقاف الحرب.**

## المعارك
تصغير|وادي البسوس اللى تقتل فيه كليب

1- معركة وادي برك ، انتصرت تغلب على ذهل . بلغ عدد القتلى 100 فارس .

2- معركة جافان ، انتصرت تغلب و نمر على ذهل و حنيفة . بلغ عدد القتلى 50 فارس .

3- معركة وادي نعام، انتصرت حنيفة و ذهل على تغلب و هزان . بلغ عدد القتلى 200 فارس .

4- معركة وادي سدير ، انتصرت تغلب و نمر على ذهل و ضبيعة . بلغ عدد القتلى 70 فارس .

5- معركة بيشه ، انتصرت تغلب و ضبيعة على ذهل و يشكر . بلغ عدد القتلى 40 فارس .

6- معركة الافلاج ، انتصرت تغلب و نمر على ذهل و ضبيعة . بلغ عدد القتلى 50 فارس .

7- معركة وادي حنيفة ، انتصرت تغلب و نمر على ذهل و ضبيعة . بلغ عدد القتلى 120 فارس .

8- معركة الدلم ، انتصرت يشكر و ذهل على تغلب . بلغ عدد القتلى 80 فارس .

. بلغ عدد قتلى حرب البسوس 710 فارس من فرسان ربيعة .

قبائل بني ربيعة اليوم تلقب ب الربايع هيا تنتشر فى الجزيرة العربيه .

1-تنقسم الى عشائر اوبيوت اوافخاد منهم الاتي

البشايرية

بن لعج او العوج

ال قمارات

الثوابت

الذوهبية

السكاحلة

العيايرة

اولاد حميد

العبادلة

## مصادر

حرب البسوس 

تصنيف:ثقافه عربيه
تصنيف:قبايل
تصنيف:حروب
تصنيف:عرب
القديس بطرس

**القديس بطرس** ، **بطرس الرسول** (توفى سنة 64) اسمه الأصلى **سمعان** و سماه المسيح **كيفا** او بطرس بمعنى الصخره (يونانى: Πέτρος ‹Pétros› *&nbsp;او*&nbsp; Κηφᾶς ‹Kēphas›; أرامى: ‹kêfâ›). كان صياد دعاه المسيح فبقى من أهم تلاميذه. كان مع يوحنا و اخوه يعقوب فى التجلى على الجبل. ولما سلم يهوذا المسيح سحب بطرس سيفه لحد يدافع عنه لكن فى نفس الليله انكر تبعيته للمسيح 3 مرات. راح انطاكيه و بقى فيها و راح يبشر فى روما. استشهد فى عهد نيرون صلبا بالمقلوب. بتعتبر الكاتوليك ان بابا روما هو خليفة القديس بطرس راس الكنيسه الكاتوليكيه. لكن بتعترف بقدسيته كنائس تانيه. فى الفاتيكان فى روما فيه كنيسه ضخمه باسمه بنيت سنة 326 و اترممت فى القرن 15 على ايد فنانين كبار مشاهير.

## شوف كمان
* ليستة باباوات
* الكاتوليكيه
## مصادر

بطرس
بطرس
بطريرك

**البطريرك** Patriarch ( بيتسمى كمان بطرك ) لقب لرؤساء دينيين ليهم سلطه على عدد من الاساقفه. البطريركيات كانت فى الاصل تلاته : الغربيه و بيرأسها اسقف روما ، و انطاكيه ، و اسكندريه. فى القرن الرابع و القرن الخامس اتضافت ليهم القسطنطينيه و اورشليم ، و فى القرن الخامس و القرن الساتت اتنشإت كنايس جديده و قامت بطريركيات تانيه. فى الكنيسه الغربيه بيطلق اسم بطريرك لمجرد التشريف على اربع اساقفه : فى الهند و ليشبوا و فينيسيا و الهند الغربيه. اتنشإت بطريركيه فى موسكو سنة 1589 للكنيسه الروسيه الارتودكسيه.

بطريرك الاقباط الارتودكس فى مصر بتشمل بطريركيته مصر و اثيوبيا و جنوب افريقيا و الخمس مدن الغربيه. و كمان فيه بطريرك للأقباط الكاتوليك ، و بطريرك يعقوبى لانطاكيه ، و اربع بطريركات ارمن.
## الدرجات
* فى رتبة الشمامسه خمس درجات:

الإبصالتيس – الأغنسطس – الإيبودياكون – دياكون – ارشيدياكون

* و فى رتبة القسيسيه تلات درجات و هيا:

القس – القمص – الخورى ابسكوبس

* و فى رتبة الأسقفيه تلات درجات و هيا:

الأسقف – المطران – البطريرك

يوضع الرهبان فى رتبه تانيه,

بيترسم الراهب شماس قبل الرهبنه,

ممكن يتدرج فى رتب الإكليروس كالتالى:

شماس - راهب - كاهن قس - كاهن برتبة قمص - أسقف - بابا
## شوف كمان
* درجات الكهنوت والالقاب الدينية بـالكنيسه القبطيه
## لينكات برانيه

## مصادر

تصنيف:مسيحيه
تصنيف:وظايف دينيه
الكنايس الكاتوليكيه الشرقيه
تصنيف:القاب كنسيه
بعنخى

[تصغير|يسار|هرم بعنخى فى [الكرو(مدينة تاريخية)|مدينة الكرو التاريخية]]
** بعنخى** ( حكم 751 - 716 ق.م ) Piye، ملك ** نوبى** قاد جيش من نبته لمصر فى السنه الواحد و عشرين من حكمه، و غلب امرا الاقاليم المصريه و قعد على عرش مصر ، و اسس الاسره الخامسه و عشرين. بنى معابد كتيره فى السودان و بخاصة فى نباتا. اتدفن فى هرمه جنب جبل بركل.

تصنيف:تاريخ مصر
تصنيف:حكام مصر
تصنيف:فراعنة الاسره الخمسه و عشرين
تصنيف:فراعنة
البلاغ

**البلاغ** جورنال يومى مصرى اصدره عبد القادر حمزه سنة 1923. احتجب سنة 1953. قاد جورنال البلاغ معارك صحفيه كتيره اللى كانت سمه مميزه للفتره الليبراليه لمصر ما بين سنة 1923 و سنة 1952.من اشهر المعارك دى معركه دارت حوالين الوحده العربيه و القوميه المصريه و كانت البلاغ من اكتر المدافعين عن الوحده العربيه و اشترك فى المعركه دى عبد القادر حمزه نفسه و عبد الرحمن عزام اول امين عام لجامعة الدول العربيه و كان فى المعسكر المقابل المدافع عن مصر و خصوصيتها الثقافيه طه حسين و سلامه موسى و حسن صبحى و محمد كامل حسين و كانو بيكتبو الردود فى مجلة كوكب الشرق.
## مصادر

بلاغ
بلاغ
بلاغ
كريستيانا دروموند مورجان

thumb|كريستيانا دروموند مورجان
**كريستيانا دروموند مورجان** (6 اكتوبر 1897 - 14 مارس 1967)، سايكولوجيه امريكيه شاركت فى تأليف اختبار تفهم الموضوع(التات) مع هنرى موراى.

تصنيف:امريكان
تصنيف:سايكولوجيين امريكان
تصنيف:سايكولوجيا
تصنيف:سايكولوجيين
تصنيف:مواليد 1897
تصنيف:وفيات 1967
هرم ميدوم

[330px|thumb|left|هرم ميدوم-[محافظة بنى سويف|بنى سويف]]
**هرم ميدوم** هو هرم موجود فى منطقة ميدوم جنب ممفيس على الضفه الغربيه لنهر النيل فى محافظة بنى سويف على بعد حوالى 100 كم جنوب القاهرة.الموقع بيضم كمان بالاضافه للهرم معبد جنازى و مصاطب و طريق مايل بيودى لمعبد تانى مبنى قرب وادى نهر النيل.

هرم ميدوم بيمتاز بانه الهرم الوحيد اللى ليه شكل شبه-مكعب و دى كان مرحله انتقاليه بين الهرم المدرج (زى هرم زوسر) و الهرم الكامل (زى هرم خوفو).هرم ميدوم كان بيتكون من سبع درجات و بعدين اتضافت له درجه تامنه.التمن درجات دول اتساوو و فى النهايه اتكسو من بره بطبقه رقيقه من الحجر الجيرى (التورا)و بكدا شكله بقا يشبه الهرم الحقيقى.

ويذكر انه اول هرم بنى فى التاريخ.

معظم الباحثين بيتفقو على انه اللى ابتدا يبنى الهرم دا كان الملك هونى (اخر ملوك الاسره التالته) و ان اللى كمل البنا كان الملك سنفرو (اول ملوك الاسره الرابعه). فى عهد سنفرو و العمال شغالين فى عملية التكسيه حصل انهيار فى الطبقه الخارجيه للهرم و ساعتها بطلو الشغل و هجرو الهرم من غير ما يكملوه و سابو حيطان المعبد الجنازى فاضيه من غير اى كتابه عليها.الانهيار اللى حصل هو اللى مسئول عن الشكل الحالى المميز بتاع هرم ميدوم.
 
## مصادر
* "Maydūm." Encyclopædia Britannica. Deluxe Edition. Chicago: Encyclopædia Britannica, 2008.

تصنيف:مصر القديمه
بسوسنس الاول

thumb|القناع الفضى|338x338بك
**بسوسنس الاول** ( حكم 1054 - 1009 ق.م ) ملك مصر وتالت ملوك الاسره واحد و عشرين. حكم فى صان الحجر. اتعثر على مقبرته سليمه فى صان الحجر و اتنقلت كنوزها الدهبيه للمتحف المصرى فى القاهره.

M23:t-L2:t-
**'
   
<hiero>G39-N5-<-M17-Y5:N35:U7-G40-N14*N28-N35:O49-></hiero>
**'**النجم الذى سطع فى المدينة حبيب امن**
E2:D40-m-D37:D37-i-mn:n-wsr-f:F39:Z7-s-N28:D36-m-R19-t:O49
**

## الاسم
الاسم بسوسنس هو الاسم الذى استخدمه الجريج اليونانيين (البطالمة) اما اسمه الحقيقى بالمصرى فهو با سبا خع ن نيوت (النجم العالى الذى سطع فى المدينة) فى الوقت نفسه اسمه عند تتويجه كملك هو عا خبر رع ستب ن إمن

## سبقه فى الحكم
امون ام نسو (بالإنجليزية: Amenemnisu) هو احد حكام العيلة الفرعونية الحادية والعشرين ، حكم من 1051 ق.م الى 1047 ق.م.

## تولى الحكم من بعده
اسمه امون فى العيد (آبت) و بالانجليزية Amenemope واسمه البرينوم : Wsr-Mȝˁt-Rˁ stp-n-mry-Jmn

## فتره حكمه
حكم من سنه 1001 قبل الميلاد الى 992 

تصنيف:حكام مصر
تصنيف:مصر القديمه
تصنيف:ملوك الاسره الواحد وعشرين
تصنيف:فراعنة
المقتطف

تصغير|300px
**المقتطف** مجله انشأها يعقوب صروف مع فارس نمر فى بيروت سنة 1876 ، و بعدين نقلوها مصر وبقت تتنشر فى القاهرة من سنة 1885. كانت من المجلات العلميه القليله فى مصر و الشرق الأوسط ، و كانت بتهتم بنشر العلم و بـ نظرية التطور بتاعة داروين فشدت إهتمام مثقفين مصريين زى سلامه موسى. بيقول سلامه موسى إن مجلة المقتطف اثرت على طريقة تفكيره، و اديته النزعة العلمية اللى قعدت وياه طول حياته. اتوقف نشر المجله فلاى اواخر سنة 1952.

أصدر أول عدد للمجلة بتاريخ 1876 و كانت تكتب المجلة على صدرها أنها مجلة علمية صناعية زراعية، ولم يبتدى اٍصدارها المنتظم اٍلا فى سنة 1888.

مقتطف
مقتطف
مقتطف
يعقوب صروف

تصغير|يسار|300بك|يعقوب صروف
**يعقوب صروف** ( 1852 - 1927 )، عالم و صحفى و اديب لبنانى. اشتغل فى الكليه الامريكيه فى بيروت و انشأ مع فارس نمر مجلة المقتطف سنة 1876 ، و بعدين نقلوها لـ القاهرة سنة 1885. رأس تحريرها لغاية وفاته، و شارك فى تأسيس جورنال المقطم مع فارس نمر و شاهين مكاريوس. له مؤلفات علميه و كتب تاريخيه.
## مصادر

تصنيف:مواليد 1852
تصنيف:وفيات 1927
تصنيف:كتاب لبنانيين
تصنيف:صحفيين لبنانيين
تصنيف:مسيحيين لبنانيين
تصنيف:لبنانيين عاشو فى مصر
ييديش

تصغير|200بك|يسار
**ييدى** او **ييديش** (بالعبرى: ייִדיש ،  Jiddisch،  Yiddish،  Iudaeogermanica)، هى لغة معظم يهود اوروبا الشرقيه لغاية الحرب العالميه التانيه، لغه من اصل جرمانى فيها كلام عبرى و أرامى كتير و من مناطق تانيه عاش فيها اليهود. بتتكتب بحروف عبرى. لإن اليهود كانو بيكتبو بالعبرى و بيعتبروه اللغه الادبيه، و ساعات المقدسه، ما كانش فيه اهتمام باللغه الييدى، لكن اللغه الييدى قدرت تستمر و تثبت وجودها و ظهر ادب ييدى متفوق فى القرن التسعتاشر. من أهم كتاب الادب الييدى شالوم اليخيم و ايزاك سينجر اللى اخد جايزة نوبل فى الادب.

## شوف كمان
* جدول اللغات

ييدى
تصنيف:لغات
ابراهيم اليازجى

**ابراهيم ناصيف اليازجى** ( 1847 - 1906 ) كان لغوى و صحفى و شاعر لبنانى. حرر فى مجلات "الجنان" و "النجاح" ، و اصدر مجلة "الطبيب" مع غيره. نزح لمصر سنة 1897 و اصدر مجلة "الضياء" ( 1898 - 1906 ). حقق ترجمة الكتاب المقدس اللى عملها اليسوعيين و اصدر " **لغة الجرائد** " و " **معجم الفوائد الحسان من قلائد اللسان** ".
## مصادر

75px|center

يازجى
يازجى
يازجى
يازجى
يازجى
تصنيف:مسيحيين لبنانيين
تصنيف:لبنانيين عاشو فى مصر
تصنيف:لبنانيين سوريين
تصنيف:ماسونيين
وكالة الطاقه الذريه الدوليه

220px|thumb|left|علم وكالة الطاقه الذريه
**وكالة الطاقه الذريه الدوليه** (*International Atomic Energy Agency* و بيختصروها *IAEA*) ، منظمه دوليه اتنشئت سنة** [[1957]]** تحت اشراف الامم المتحده عشان تراقب ان الطاقه الذريه بتستخم فى الاغراض السلميه بس. صاحب الفكره كان الرئيس الامريكانى ايزنهاور اللى اقترح " **الذره عشان السلام** ". اخدت المنظمه مع مديرها المصرى محمد البرادعى جايزة نوبل للسلام كتتويج لجهودها ، و جهود محمد البرادعى.
## شوف كمان
* محمد البرادعى.

تصنيف:واخدين جايزة نوبل
تصنيف:واخدين جايزة نوبل للسلام
تصنيف:منظمات
تصنيف:امم متحده
بحر ودل

تصغير|بحر ودل
تصغير|
**بحر ودل** (Weddell Sea) هو خليج من المحيط الاطلسى الجنوبى فى انتاركتيكا فى جنوب امريكا الجنوبيه. اكتشفه جيمس ودل سنة 1823.

تصنيف:بحور
تصنيف:انتاركتيكا
محمد فريد وجدى

**محمد فريد وجدى** ( 1878 - 1954 ) مفكر و كاتب مصرى اشتغل فى الصحافه و اصدر جورنال " الدستور " سنة 1907 و مجلة الوجديات. اشترك فى تحرير مجلات و جرانيل مصريه كتيره . كتب " **دايرة معارف القرن العشرين** "

تصنيف:كتاب مصريين
تصنيف:صحفيين مصريين
تصنيف:مواليد 1878
تصنيف:وفيات 1954
وجدان

تصغير|200بك|يسار
**الوجدان** (انجليزى: affect) هو الحاله النفسيه من  الشعور بالالم و الميل و النفور، و بكده بيشمل الانفعالات و العواطف و الاتجاهات و الميول.

تصنيف:سايكولوجيا
وبواوت

thumb|left|300px|وبواوت
**وبواوت** - بالانجليزى : Wepwawet ، فى الدين المصرى القديم كان معبود سيوط الرئيسى ، اتصور على شكل ديب. اسمه معناه " فاتح الطرق " ، و عشان كده كان بيتيمن بيه المصريين القدام ، و كانو بياخدوه معاهم فى حروبهم بره مصر.

تصنيف:الهه مصريه
تصنيف:دين مصرى قديم
وادى النيل (جورنال)

**وادى النيل** كان اسم اول جورنال اهلى يصدر فى مصر. انشأه عبد الله أبو السعود سنة 1867 برغبة الخديوى اسماعيل و تشجيعه.

تصنيف:جرانيل و مجلات مصريه
وادى نيل
المؤيد

**المؤيد** كانت جورنال يومى سياسى فى مصر. اصدره فى القاهرة الشيخ على يوسف من سنة 1889 عشان يهاجم الاحتلال الانجليزى فى مصر ، و عشان يرد على جورنال المقطم اللى كان بيأيد الانجليز. شارك مصطفى لطفى المنفلوطى فى تحريره. المؤيد كان اول جرنال فى مصر يستخدم الطباعه الدواره (روتاتيف ) من سنة 1906. جورنال المؤيد احتجب سنة 1912.

مؤيد
مؤيد
وجوديه

[thumb|left|من الشمال لليمين : [سورين كيركجارد|كيركجارد. فيودور دوستويفسكى. فريدريك نيتشه. جان بول سارتر]]
**الوجوديه** فلسفه حديثه رائدها كيركجارد اللى اتأثر بفلسفات نيتشه و هوسرل. انقسمت الوجوديه لـ وجوديه مؤمنه عند ياسبرز و جابريال مارسيل و مونييه ، و وجوديه ملحده عند هيدجر و جان بول سارتر. اتفق الفلاسفه على ان وجود الانسان بيسبق ماهيته او يحل محلها ، بمعنى الانسان هو الصانع لوجوده بغض النظر عن اى عوامل تتحكم فيه.

**افكار وجوديين**
* يروا ان الانسان البشرى هو أقدم مخلوق
* ايمان تام باهميه وجود البنى ادم والبنى ادم هو الى عامل كل الافكار والمعتقدات
* بيقولوا ان الديانات والافكار الدينيه والنظريات محلتش مشاكل البشر
* عايزين يرجعو للانسان اعتباره ويخلو تفكيره وخصايصه وغرايزه فوق كل حاجة
* وكمان عايزين البنى ادم ميحطش فى دماغة اى قيود دينيه
* وبيقولوا ان مفيش اى قيم واخلاق بتوجه الانسان



تصنيف:فلسفه
ميدوم

**ميدوم** منطقه اثريه جنب ممفيس على الضفه الغربيه لنهر النيل فى محافظة بنى سويف على بعد حوالى 100 كم جنوب القاهرة. فيها هرم بناه حونى اخر ملوك الاسره التالته (2637 - 2613 ق.م) و كمله سنفرو مؤسس الاسره الرابعه معروف باسم هرم ميدوم ، و فيها جبانه أهم اللى فيها مقابر نفر-ماعت و رع-حتب و مراته. كان فيها تمثالين رائعين موجودين دلوقتى فى ده المتحف المصرى فى القاهرة.

* شوف كمان: هرم ميدوم.

تصنيف:بنى سويف
تصنيف:اثار مصر
ميخائيل شاروبيم

**ميخائيل شاروبيم** ( القاهرة 1861 - القاهرة 1918 ) مؤرخ مصرى عاش فى القاهره ، مصر. الف كتاب قيم اسمه " **الكافى فى تاريخ مصر القديم و الحديث** ". اهدى مكتبته لالمتحف القبطى فى القاهره.

تصنيف:مؤرخين
تصنيف:مؤرخين مصريين
تصنيف:مواليد 1861
تصنيف:وفيات 1918
مرجريت ميد

250px|thumb|left|مارجريت ميد
**مرجريت ميد** (16 ديسمبر 1901 - 15 نوفمبر 1978 ) انثروبولوجيه امريكيه كبيره ، ساهمت فى توسيع مجال الانثروبولوجيا بدراستها القيمه عن العلاقه بين الثقافه و الشخصيه. اهم مؤلفاتها " البلوغ فى ساموا " (1928)، و " الجنس و المزاج فى 3 مجتمعات بدائية " (1935) ، و " الذكر و الأنثى " و " الاستمراريه فى التطور الثقافى " ( 1964).

تصنيف:انثروبولوجيا
تصنيف:انثروبولوجيين امريكان
تصنيف:مواليد 1901
تصنيف:وفيات 1978
تصنيف:دارسين فى جامعة كولومبيا
تصنيف:دارسين فى كلية بارنارد
مين (اله)

thumb|left|مين و قضيبه منتصب رمز الاخصاب

** مين** فى الدين المصرى القديم كان اله بيرمز لقوة الاخصاب فى الطبيعه.

## تمثيله
مين اتصور على هيئة راجل واقف و قضيبه منتصب . اتلون جلده باللون الاسود زى رمز للطمى او الطين اللى بيعتبر رمز للخصوبه.

## اماكن عبادته
مين اتعبد فى اخميم و بعدين فى قفط، و اختلط ساعات بالاله امون.
## اعياد سنويه
كانت بتتعمل لمين اعياد سنويه فى طيبه اتسجلت احتفالاتها فى معابد الرمسيوم و مدينة هابو.
## لينكات برانيه
* 

## مصادر

تصنيف:الهه مصريه
تصنيف:دين مصرى قديم
مينا

thumb|250px|مينا

**مينا** (مصرى قديم: |Meni|; يونانى: Μήνης) (ازدهر 3200 ق.م)، ملك مصر و اول ملوك الاسره الاولى. موحد القطرين. اسس عاصمة تتوسط المملكتين و سماها "القلعه البيضه" و اتعرفت بعد كده باسم ممفيس (منف) و هو اللى اسس الجيش المصرى فيه علما بيعتقدوا ان مينا هو نارمر صاحب اللوحه المشهوره فى المتحف المصرى فى القاهره اللى بتصوره و هو لابس التاج المزدوج و بتسجل انتصاره على الدلتا. و بتعتبره قوائم الملوك اول ملك و الجد الاكبر لفراعنة مصر. هو الملك حور عحا.

## قوانين
عرفت مصر أول قانون ف تاريخ البشريه، و هو قانون تحوت اللى عمله الملك مينا، حوالى سنة 3200 ق.م.

## نوتات

تصنيف:تاريخ مصر
تصنيف:حكام مصر
تصنيف:فراعنة الاسره الاولى
نبويه موسى

**نبويه موسى** ( 1890 - 1951 )، اول مصريه قدرت تاخد شهادة البكالوريا ( 1907 ) رغم معارضة دنلوب مستشار وزارة المعارف ، و كانت اول ناظرة مدرسه و اول مفتشة تعليم فى مصر. انشئت مدارس بنات الأشراف فى القاهرة و اسكندريه و اصدرت مجله اسبوعيه اسمها " الفتاه ". بتعتبر استاذة الرعيل الاول من المصريات المتعلمات. الفت كتاب " المرأه و العمل ". اتسمت فى مصر شوارع و مدارس على اسمها كتكريم ليها.

تصنيف:مواليد 1890
تصنيف:وفيات 1951
تصنيف:كاتبات مصريات
تصنيف:تربويين مصريين
تصنيف:نسويين مصريين
تصنيف:قليوبيين
تصنيف:وفيات فى اسكندريه
ملك حفنى ناصف

thumb|left|ملك حفنى ناصف
**ملك حفنى ناصف** (القاهرة 1886 - القاهره 1918 ) ، كاتبه و شاعره
مصريه اتعرفت باسم " **باحثه الباديه** ". بنت الكاتب و الشاعر المصرى حفنى ناصف. كانت تتقن فرنساوى و الانجليزى ، و اشتغلت فى التعليم ، و بتعتبر من رائدات تحرير النسا فى مصر. كتبت مقالات كتيره فى جورنال " الجريده " ، وده كان اياميها ثوره على التقاليد اللى كانت بتحرم الستات من التعبير عن نفسهم و المشاركه فى المجتمع ، و جمعت مقالاتها فى كتاب اسمه " **النسائيات** " و كتبت " **حقوق الستات** ".
المهنه : اديبه و ناشطه مصريه فى مجال حقوق الانسان والمرأة، ومناهضه للاستعمار البريطانى فى مصر
إرتبطت بالفيوم من زواجها قى سنة 1907 من شيخ العرب عبد الستار بك الباسل رئيس قبيله الرماح الليبيه بالفيوم .
عاشت قى قصر الباسل بالفيوم وهى  واحده من ضواحى مركز إطسا.

اعتبرت ملك ناصف اول امرأه مصريه جاهرت بدعوه عامه لتحرير المرأة، والمساواه بينها وبين الرجل، كما اعتبرت اول فتاه مصريه تحصل على الشهاده الإبتدائيه السنة 1900.
كما اخدت شهاده فى التعليم العالى لاحقا.

أصيبت بمرض الحمى الإسبانية.
ودفنت قى مقابر اسرتها قى «الإمام الشافعى» ورثاها حافظ ابراهيم وخليل مطران بقصيدتين، وكمان الاديبه اللبنانيه مى زيادة. تم اطلاق اسمها على كتير المؤسسات والشوارع فى مصر تقديرا لدورها فى مجال حقوق المرأة.

دورها فى مناهضه الحركه الغربيه فى مصر
لملك حفنى ناصف مقالات نشرتها فى(الجريدة) وبعدين جمعتها فى كتاب أسمته (النسائيات) يقع فى جزءين، و طبع الجزء الاول منه و فضل التانى مخطوطا. ولها كتاب اخر بعنوان (حقوق الستات) حالت وفاتها دون انجازه. معظم اعمالها تدور حول تربيه البنات وتوجيه الستات ومشاكل الاسره و كانت تدور فى مصر معركه قلميه بين دعاه التحرر الغربى و أنصار الحجاب، فدفعت ملك حفنى اعتراضات دعاه التحرر الغربى بآيات من القرآن الكريم ونصوص من السنة، وفنّدت اراء اللى يُرجعون تأخر الشرق الى التمسك بالحجاب ببراهين و أدله عقلية، زى قولها: "إن الأمم الأوروبيه قد تساوت فى السفور، وماكانش تقدمها فى مستوى واحد، فمنها الأمم القوية، ومنها الأمم الضعيفة، فلماذا لم يسوّ السفور بينها جميعا فى مضمار التقدم، إذا كان هوه الاساس للرقى الحضارى كما يزعم دول ".

تصنيف:مواليد 1886
تصنيف:وفيات 1918
تصنيف:شاعرات مصريات
تصنيف:كاتبات مصريات
تصنيف:نسويين مصريين
تصنيف:قليوبيين
حفنى ناصف

**حفنى ناصف** (بركه الحاج، القليوبيه 1855 - القاهرة 1919) هوه كاتب و شاعر مصرى. شارك فى الثوره العرابيه بخطبه و منشوراته. كتب فى الجرانيل المصريه باسم مستعار هوه "**ادريس محمدين**" زار اوروبا و اطلع على تقدمها الثقافى. من مؤلفاته "**تاريخ الادب**"، و رساله "**المقابله بين ليهجات بعض سكان القطر المصرى**". نشر ابنه اعماله الشعريه فى الكتاوتنالا اسمه "**شعر حفنى ناصف**". بنته ملك حفنى ناصف اللى كتبت برضه بالاسم المستعار "باحثه الباديه" كانت من رائدات تحرير النسا فى مصر.

تصنيف:مواليد 1855
تصنيف:وفيات 1919
تصنيف:كتاب مصريين
تصنيف:شعرا مصريين
تصنيف:وطنيين مصريين
تصنيف:الثوره العرابيه
تصنيف:قليوبيين
نابوليون التالت

**نابليون التالت** (اسمه بالكامل:شارل لويس نابوليون بونابارت ، بالفرنساوى:**Charles Louis Napoléon Bonaparte**) (اتولد 20 ابريل 1808 – مات 9 يناير 1873) ، امبراطور فرنسا من 1853 لغاية 1870 . ابن اخو نابوليون الاول ( نابليون بونابارت ). قضى حياته بعيد عن فرنسا و حاول الوصول للحكم سنه 1840 لكن فشل و هرب ، و بعدذلك رجع بعد ثورة فبراير 1848 و انتخب رئيس للجمهوريه التانيه ، و بعدها اعلن نفسه امبراطور سنه 1852. اتسم حكمه بالديكتاتوريه و اتسم عهده بالازدهار الاقتصادى و التوسع الصناعى و الاستعمارى ( حملة الهند الصينيه و حملة المكسيك ). ساعد فرديناند دليسبس فى اخد امتيازات حفر قناة السويس ، و اشسابت مراته الامبراطوره اوجينى فى حفلة افتتاح القناه سنه 1869. بسمارك قدر يعزل فرنسا سياسى و خلاها تضطر تعلن الحرب الفرنسيه - البروسيه و انهزمت فرنسا حربى سنه 1870 فإتخلع نابوليون التالت و اتنفى.
## مصادر

تصنيف:مواليد 1808
تصنيف:وفيات 1873
تصنيف:باريسيين
تصنيف:تاريخ فرنسا
تصنيف:ملوك فرنسا
تصنيف:حكام فرنسا
تصنيف:بيت بونابارت
تصنيف:فرنساويين طليان
تصنيف:قاده وصلو السلطه عن طريق انقلاب
نابوليون التانى

**نابوليون التانى** ( 20 مارس 1811 – 22 يوليه 1832) ابن نابوليون الاول ( نابوليون بونابارت ) و مارى لويزا. اتعرف باسم ملك روما ، و امير بارما ، و دوق ريشتاد. اتنازل ليه ابوه نابوليون الاول عن الحكم سنه 1815 لكن ما اتولاش الحكم و مسك مكانه لويس التمنتاشر و قضى حياته شبه مسجون فى النمسا تحت رقابة مترنيخ. اتوفى بمرض السل. حياته التعيسه اوحت للكاتب و الشاعر الفرنساوى ادمون روستان بمسرحيته المشهوره " النسر الصغير ".
## مصادر

220px|thumb|left|نابوليون التانى

تصنيف:باريسيين
تصنيف:تاريخ فرنسا
تصنيف:ملوك فرنسا
تصنيف:مواليد 1811
تصنيف:وفيات 1832
تصنيف:حكام فرنسا
تصنيف:بيت بونابارت
ابراهيم ناجى

**ابراهيم ناجى** ( القاهرة ، 1898 - القاهرة ، 1953 ) طبيب و شاعر مصرى كبير عاش فى القاهره فى مصر. كان شغوف بالادب و القرايه جنب شغلته كطبيب. اتأثر بالشعرا الرومانسيين فى الادب الانجليزى و الادب الفرنساوى ، و كان بيتقن اللغتين. كتب دواوين " **ورا الغمام** " و "** ليالى القاهرة** " ( 1944 ) و " الطائر الجريح " و ترجم أزهار الشر لـ بودلير بالنثر ، و الليالى لـ الفريد دى موسيه.

غنت ام كلثوم من اشعاره قصيدة الأطلال وهى من اشهر واهم اغانيها
200px|center
## شوف كمان
الاطباء الادباء

## مصادر

## لينكات برانيه
* 

تصنيف:ادبا مصريين
تصنيف:شعرا مصريين
تصنيف:كتاب مصريين
تصنيف:اطبا مصريين
تصنيف:دقهلاويه
تصنيف:ناس من المنصوره
بيدريخ سميتانا

thumb|220px|بورتريه لـ بيدريخ سميتانا
**بيدريخ سميتانا** بالتشيكى: *Bedřich Smetana* ( اتولد 2 مارس 1824 ، بوهيميا – مات 12 مايو 1884 ، براج) كان واحد من اهم مؤلفين الموسيقا التشيكيين و من اشهر اعماله السيمفونيه الشعريه فلتافا *Vltava* و المعروفه كمان باسمها الالمانى دى مولداو *Die Moldau*. و من من اشهر اعماله كمان اوبرا اسمها **الخطيبه المتباعه** (بالتشيكى :Prodaná nevěsta).

بيدريخ بيعبروه من اعظم الموسيقيين فى تاريخ تشيكيا عشان الموسيقا اللى كتبها مليانه بروح الوطنيه التشيكيه و خصوصا سيمفونيته **ما فلاست** * Má Vlast* و اللى معناها وطنى او بلدى.

تصنيف:موسيقيين تشيك
تصنيف:مواليد 1824
تصنيف:وفيات 1884
المقطم (جورنال)

**المقطم** كان جورنال يومى سياسى اصدره اللبنانيين يعقوب صروف و فارس نمر و شاهين مكاريوس فى القاهرة سنة 1888 للدفاع عن بقاء الاحتلال البريطانى لمصر. فأصدر الشيخ على يوسف سنة 1889 جورنال المؤيد عشان يناوىء جورنال المقطم. رأس تحريره خليل ثابت من 1913 ل1945. احتجب جورنال المقطم سنة 1952

مقطم
مقطم
ملايوى

**ملايوى** او **بيهاسا ميلايو** (*Bahasa Melayu*)، لغه من اللغات الرئيسيه للفصيله الملايويه البولينيزيه.

## شوف كمان
* جدول اللغات.

تصنيف:لغات